# Referat FAU – møte med SAU 26. mai 2025

**Tunballen skole, Personalrommet kl: 18.30 - 20.00**

|  |  |  |  |  |
| --- | --- | --- | --- | --- |
| **Klasse** | **FAU representant** | **Deltakelse** | **Vara** | **Deltakelse** |
| 1 rød | Tanya Birkeland | x | Rannveig Rypestøl |  |
| 1 blå | Asbjørn Blankenberg | x | Magl Elise Gumpen Myran |  |
| 2a | Eva Marie Lund | x | Ernst Robin Moi |  |
| 2b | Reidun Hagir Bilstad |  | Lillian Aasland |  |
| 3a | Vjollca Tahiraj |  | Kristen Fjeldsgård |  |
| 3b | Espen Cederberg | x | Lisbeth Røinås |  |
| 4a | Janne Kvale |  | Iril Berge |  |
| 4b | Malene Oppheim | x | Fredrik Jordan |  |
| 5a | Renate Dale | x | Caroline Berntzen |  |
| 5b | Jannicke Engmark | x | Nina Lohne |  |
| 6a | Monica Hattrem-Berge |  | Hanne Slotte |  |
| 6b | Åshild Nielsen | x | Anette Høgeli |  |
| 7a | Eivind Hobbesland | x | Monica Strandmyr |  |
| 7b | Mohamed Dalmar Shirwac |  | Fredrik Fredriksen |  |
| Adm skole | Elin Vatne Knutsen | x |  |  |

**Informasjon vedrørende nedleggelse av Rosseland skole**

**Om møtet:** Til stede varRoy Wiken assisterende kommunalsjef for skole og SFO. Han er kommunens representerer i prosessen for sammenslåingen av Rosseland og Tunballen skole. Statsforvalteren behandler lovlighetskontroll for å se om det er gått riktig for seg. Oppdraget de har er å fortsette prosessen som om det står. Formålet med møtet er å informere om det som er gjort, skissere prosessen frem mot august 2026 og svare på spørsmål så langt de kan pr. d.d.

**Flytting av elever:** Elevene på Rosseland flyttes til Tunballen skole fra skolestart i aug. 2026. Dette drøftes med hovedtillitsvalgte i flere organisasjoner. Alle som er ansatt i faste stillinger på Rosseland blir flyttet til Tunballen skole (dersom de ønsker det)

**Overgangen til ny skole** – det er startet et arbeid for å lage en god overgang til Tunballen skole hvor alle involverte skal høres og kan medvirke til en god prosess.

**? Spørsmål – hvor mange faste ansatte er det på Rosseland pr dd –** svar: ca 20 stk.

**Tentativ tidslinje** – dette ble presentert i forhold til hva som skal skje i fra måned til måned og hva som har skjedd så langt. Her har de hatt møter med flere aktører og vi beveger oss nå inni møter med de ulike aktørene som f.eks ansatte og foresatte gjennom FAU/SAU hvor formålet er å informere om den informasjonen som foreligger nå. Videre vil mai 2025 være lagt til risikoanalyse for å kartlegge grunnlag for videre prosess. De gjennomfører de siste risikoanalysene i august 2025 slik at man i september skisserer fremdriftsplan.

***? Spørsmål:*** **hvordan er det tenkt at man i praksis gjennomfører ROS (risikoanalyse)?** Det er tenkt som skjema hvor man gjennomfører i flere grupper og evt et felles møte etterpå og setter sammen denne informasjonen. Her var det innspill /kommentar at man bør gjøre dette sammen med hver enkelt klasse og at kommunen tilrettelegger for dette sånn at det ikke blir knapt med tid.

***? Spørsmål:*** **Er det kun mulighet for innspill fra FAU og SAU i august/september eller det ikke mulighet for innspill etter dette?** – her svarer de at det vil være mulighet til å hente inn aktører underveis ettersom behov for. Her kommenterte vi at det bør være mulighet til å gi innspill også etter vi har levert inn en risikoanalyse slik at vi kan være med å følge tiltakene. Her var det sterkt ønske om å være delaktig i evaluering og oppfølging av tiltakene fra FAU. Erfaringene fra slettheia er at FAU var aktivt med prosessen og stilte kritiske spørsmål.

***Kommentar:*** Det er fremdeles litt mistillit blant foresatte i forhold til prosessen og vedtaket om å legge ned en skole i lokalmiljøet. Derfor er det viktig at man ivaretar FAU i prosessen videre. Det handler om våre barn og derfor er vi veldig engasjerte. Vi er opptatt av at både barna på Tunballen og Rosseland skal bli ivaretatt og at det andre områder som vil bli berørt av dette f.eks fritidstilbud, levende nærmiljø og boligpriser. Dette er kanskje en annen konsekvens enn det ble da man la ned skolen på Slettheia.

***? Spørsmål*** – **Har dere kartlagt hva som skal investeres over kostnader på bygg i forhold til hva man skal gjøre i forkant av sammenslåing**? Det er snakk om mindre kostnader med toalett og det mange småkostnader som danner det største bildet. Kjøkkenet på SFO skal også utvides og det er noen dører og vinduer som skal bygges ut. Vi får tilbakemelding om at dette kostnadsbildet skal man komme tilbake med og informere om. Men den informasjonen som foreligger nå er at det er snakk om mindre investeringer.

**? Spørsmål - Hva med grupperom?** Det er 3 klasserom på hvert trinn og skolen pr i dag bruker bare to. Så det er ledig kapasitet som er tilgjengelig uten at man trenger større investeringer. I forhold til antall elever så er det kapasitet.

**? Spørsmål – hvordan blir det med elever som går på Rosseland nå, er det fare for at de går til Søgne og ikke blir her?** De satser på at det blir et bra tilbud her og legger opp til at det blir det. Det er ikke noe ekstra initiativ for at de må gå videre til Tunballen for det er at man kan velge selv. Det har vært naturlige lekkasjer til Oasen tidligere så de er usikre på hvordan dette vil bli. Det er viktig for FAU at Tunballen blir en skole man ønsker å sende barna sine til. De tenker at det er en attraktiv skole her i utgangspunktet.

**Innspill** – vi er veldig innstilt på å lage en best mulig overgang for elevene som skal bytte skole, men vi vil også være konstruktive og kritiske for at prosessen skal gå best mulig og resultatet skal bli best mulig.

**Innspill** – det er fint at det blir påpekt at det er en attraktiv skole, men vi vil påpeke at uteområdet ikke er så veldig attraktivt. Her har FAU vært i en lengre prosess sammen med skoleledelsen om å få til en prioritering og opprusting av for å gjøre dette klart og mer attraktivt før overgangen.

**? Spørsmål – Hvordan vil det påvirke potten og de elevene som har behov for sakkyndig vurdering her på Tunballen?** Det handler om hvilken tilpasset undervisning vi tilbyr. Det er blitt lagt flere nasjonale føringer for at man skal ha mer praktisk tilnærming i ordinær undervisning. Alle skoler i tiden som kommer i fremtiden må tilnærme seg mere den tiden vi er i. Når det gjelder økonomiske rammer så er det snakk om at man har hatt for høye kostnader i drift på 25 skoler og det vil være snakk om å putte flere penger i klasserommet og ikke i bygg. Dette er sammenheng med hvordan vi organiserer opplæringen, færre barn og eldrebølge. Det er mer bærekraftig og det jobber alle skoler med.

**Innspill/kommentar** – her er det kritikkverdig at man bruker så mye penger på f.eks turer til ansatte i kommunen og så skal det brukes mindre penger elever og opplæring. Så skal man kutte kostnader i barn og unges oppvekstmiljø. Det er et hjertesukk. Tilbakemelding her er at vi får like mye til skolene pr elev, men vi får mindre elever og da fører det til mindre ressurser til skolene.

**Innspill/kommentar** – vi er enige om at vi ønsker den beste skolen og beste oppvekstmiljøet. Men vår oppgave i FAU er å kjempe barnas sak. Vi kan mene at arbeidet ikke er godt nok og potten ikke er stor nok til dette området.

**Tilbakemelding**: Hver februar er det en hoved ansettelsesprosess. Da utreder alle skoler stillingsbehovene sine, overtallige og stillingsbehov og så omfordeler Wiken dette i forhold til arbeidssteder. Så her vil vi eventuelt putte inn overtallige. Så de vil ivaretas i den prosessen. Vi legger også plan for hvordan man skal jobbe sammen i 25-26 så man legger en plan for det året vi har til å jobbe oss sammen. Her er det fint at FAU er med å komme med innspill for hvordan man skal fylle denne planen.

**? Spørsmål – kan man risikere at lærere på Tunballen blir overtallige**? Det er vanskelig å si. Det kan være vi trenger ekstra folk eller det kan være det blir overtallighet. Ansatte kan flytte, bytte jobb, ta videreutdanning eller tidlig avgang så det er mange faktorer som kan spille inn. Det kan man ikke forskuttere.

**Innspill** **/Kommentar**– det er veldig viktig for oss i FAU at busstilbud og trafikkavvikling blir tatt med videre i risikoanalysen.

**? Spørsmål – er dette en sak som har høy prioritet i kommunen?** Ja, det mener han. Det er mange instanser som jobber med dette innen oppvekst og skole. Her har det vært respekt for at man jobber for å bevare skolen sin.

**Møteplan for neste skoleår 2025/26**

Det er bytte i FAU og at det er fint at man har et møte tidlig i skoleåret hvor man jobber med ROS – analysen i FAU og klassene. FAU sitter til det blir valgt nye så dermed overlapper man i august slik at det blir en fin overgang.

* Innspill om å rullere litt på hvilke dager man har møte sånn at det ikke belaster den samme dagen med den samme aktiviteten man gjerne har lagt til denne. Det er fint med mandag, tirsdag og onsdag. Klokkeslettene kan være det samme, men fint om vi rullerer på hvilke dager man legger møtene på.
* Innspill om man trenger å ha FAU og SAU samme dag. Det blir lange dager for de som sitter i begge utvalgene, men det er samtidig fint å slippe å ha to møtedager.
* Forslag om å prøve å ha et skoleår hvor man har mandag, tirsdag,onsdag og torsdag for å ha FAU og SAU samme dag.
* Første møte i august med «gamle» FAU blir på en mandag i august.

**Kort FAU rapport**

Vi har gjennomført byttedag siden sist. Evaluering mangler etter gjennomføringen. Vi har også hatt søknader til Lions og ekstrapott til bursdager osv. Det svaret vi har fått er at det var et flott tiltak, men ikke er en prioritet hos dem. Vi har ikke fått svar fra midler vi har søkt på hos banken til foreldreforedrag og aktiviteter ennå.